
Vana-Narva mnt 30/5 kinnistule 
projekteerimistingimuste määramine


Maardu Linnavalitsusele esitati 17.08.2026 ehitisregistri kaudu taotlus nr 2611002/06520 projekteerimistingimuste väljastamiseks Vana-Narva mnt 30/5 asuvale kinnistule kõrvahoone laiendamise ehitusprojekti koostamiseks.

Ehitisregistri andmetel asub kinnistul tõstukite remonditsehh (ehitisregistri kood 116069450, ehitisealune pind 595 m2) ja kõrvalhoone (ehitisregistri kood 120537210, ehitisealune pind 313 m2). Kinnistu omanik soovib laiendada kõrvalhoone üle 33%  selle esialgu kavandatud mahust. Maardu Linnavolikogu 31.01.2023 otsusega nr 42 kehtestatud Maardu linna üldplaneeringu kohaselt on Vana-Narva mnt 30/5 asuv kinnistu (katastritunnus 44604:002:0140, pindala on 4920 m2, sihtotstarve tootmismaa 100%) tiheasustusalas ja detailplaneeringu koostamise kohustusega äri ja tootmise maa-ala segafunktsiooniga alal.
Planeerimisseaduse (PlanS) § 125 lõike 1 kohaselt on detailplaneeringu koostamine nõutav linnades kui asustusüksustes, alevites ja alevikes ning nendega piirnevas avalikus veekogus ehitusloakohustusliku hoone püstitamiseks või olemasoleva hoone laiendamiseks üle 33 protsendi selle esialgu kavandatud mahust.

PlanS § 125 lõike 5 kohaselt kohaliku omavalitsuse üksus võib lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele või selle vahetusse lähedusse jäävale hoonestatud või hoonestamata kinnisasjale hoone ja seda teenindavad ehitised, kui üldplaneeringus on määratud vastava ala üldised kasutus- ja ehitustingimused ning ehitise püstitamine või laiendamine ei ole vastuolus ka üldplaneeringus määratud muude tingimustega. Projekteerimistingimusi võib anda ka juhul, kui üldplaneeringus puuduvad piisavad ehitustingimused, kuid ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi ning üldplaneeringus määratud kasutus- ja muid tingimusi.
Vana-Narva maantee tööstuspiirkonna idapoolset osa iseloomustab valdavalt tööstus- ja tootmisotstarbeline maakasutus ning eriilmelise hoonestusega alad. Piirkonna ruumiline struktuur on kujunenud tööstusliku tegevuse ja transporditaristu mõjul ning seda iseloomustavad erineva mahu, arhitektuurse ilme ja kasutusotstarbega hooned. Hea ühendus Muuga sadama ja Tallinn–Narva maanteega ning olemasolev transporditaristu loovad soodsad eeldused ettevõtlus- ja tootmistegevuse arendamiseks. Kõrvalhoone laiendamine ei piira naaberkinnistute kasutamist ega kahjusta avalikku ruumi, vaid aitab kaasa piirkonna arengule, suurendades kinnistu kasutusvõimalusi funktsionaalses mõttes.
Seega kavandatud hoone sobitub mahuliselt ja otstarbelt piirkonna väljakujunenud keskkonda ning on kooskõlas üldplaneeringu maakasutus-, ehitus- jm tingimustega.

Ehitusseadustiku (EhS) § 26 lg 2 kohaselt väljastatakse projekteerimistingimused hoone püstitamiseks või laiendamiseks üle 33% esialgsest mahust. 

EhS § 31 lg 1 kohaselt tuleb projekteerimistingimuste andmise menetlus korraldada avatud menetlusena. Vana-Narva mnt 30/5 kinnistu projekteerimistingimuste eelnõu avalikust väljapanekust teatati Maardu kodulehel X.10.2026 ja kohalikus ajalehes Maardu Panoraam 29.10.2026.

Vana-Narva mnt 30/5 asuvale kinnistule määratavad projekteerimistingimused on saadetud naaberkinnistute omanikele arvamuse avaldamiseks X.10.2026 kirjaga nr 7-2.14/X. Projekteerimistingimuste eelnõu osas ei ole seisukohti esitatud. EhS § 31 lg 6 sätestab, et kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

EhS § 31 lg 3 kohaselt kaasab pädev asutus menetlusse taotluses märgitud kinnisasja omaniku, kui taotlust ei ole esitanud omanik, ja vajaduse korral kinnisasjaga piirneva kinnisasja omaniku. Vana-Narva mnt 30/5 kinnistu omanik on antud projekteerimistingimuste menetlusse kaasatud.

Lähtudes eeltoodust ja võttes aluseks planeerimismenetluse seaduse § 125 lg 5, ehitusseadustiku § 26 lg-te 1 - 4 ning arvestades taotlust nr 2611002/06520 

1. Määrata projekteerimistingimused Vana-Narva mnt 30/5 asuvale kinnistule (katastritunnus 44604:002:0140, tootmismaa 100%) kõrvalhoone laiendamise ehitusprojekti koostamiseks vastavalt korralduse lisadele.

2. Korraldus jõustub teatavakstegemisest.

3. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.



(allkirjastatud digitaalselt)
(allkirjastatud digitaalselt)

Aurika Sin-Kerra

Linnasekretär

